|  |  |
| --- | --- |
|  | **FAQ – Výzva č. 1/2023/SRR** |
| **Č.** | **Otázka** |
| ***Odpoveď*** |
| 1. | 1. Môže sa zapojiť do výzvy aj občianske združenie, ktoré nie je zaradené medzi poskytovateľov sociálnej služby? Aj v prípade ak občianske združenie poskytuje potravinovú pomoc a materiálnu pomoc v troch obciach, ktoré spadajú pod BSK.
2. Môže sa zapojiť do výzvy aj občianske združenie, ktoré vzniklo 11. novembra 2021?
 |
|  ***Odpoveď:***1. Oprávnenými žiadateľmi pre danú výzvu sú občianske združenia, neziskové organizácie poskytujúce všeobecne prospešné služby a právnické osoby, ktoré odvodzujú svoju právnu subjektivitu od registrovanej cirkvi alebo náboženskej spoločnosti.

Podmienkou pre zapojenie sa do tejto výzvy nie je zaradenie žiadateľa medzi poskytovateľov sociálnych služieb. 1. Na základe písm. c) bodu 10 výzvy č. 1/2023/SRR podmienkou oprávnenosti žiadateľa je vykonávanie činností podľa § 13 ods. 3 zákona o podpore regionálneho rozvoja v oblastiach podpory regionálneho rozvoja uvedených v § 13 ods. 2 zákona o podpore regionálneho rozvoja minimálne jeden rok pred podaním žiadosti.
 |
| 2. | Je možné zaradiť do rozpočtu aj mzdy na opatrovateľov, ktorí sa starajú o chorých ľudí bez domova?  |
|  ***Odpoveď:***Vprípade pracovnej pozície opatrovateľ je možné náklady na mzdové výdavky zaradiť pod oprávnenú pracovnú pozíciu „Asistent II“.V prípade pracovnej pozície psychológ, špeciálny pedagóg, liečebný pedagóg, sociálny pedagóg a podobne je možné náklady na mzdové výdavky zaradiť pod oprávnenú pracovnú pozíciu „Odborník I“. |
| 3. | 1. Je oprávneným výdavkom aj zamestnanec na dohodu, ktorého činnosť priamo súvisí s projektom, napr. právnik na právne poradenstvo?
2. Dá sa do oprávnených výdavkov dať školenie zamestnancov a supervízia?
3. Rovnako, je oprávnený výdavok propagácia projektu (nie organizácie, ale konkrétneho podporeného projektu)? Napr. v čase trvania projektu billboard (napr. 8/2023-12/2023) s informáciou o podpore projektu MIRRI SR.
 |
| ***Odpoveď:***1. V zmysle kap. 2.2. ods. 3. písm. x) sú neoprávnené akékoľvek osobné výdavky a služby súvisiace s riadením projektu: výdavky na cenu práce zamestnancov žiadateľa o dotáciu realizujúcich finančné alebo projektové riadenie predkladaného projektu na základe pracovnoprávnych vzťahov alebo obdobných pracovných vzťahov vrátane zamestnancov na základe dohôd vykonávaných mimo pracovného pomeru a pod. (napr. projektový manažér, finančný manažér, manažér verejného obstarávania).

V prípade, že ide o právnika, ktorý poskytuje právne poradenstvo určené cieľovej skupine, takýto výdavok je možné poskytovať prostredníctvom obstaranej služby.1. Školenie zamestnancov a supervízia nie sú v súlade s výzvou a jej oprávnenými aktivitami, ktoré majú smerovať na priamu podporu cieľovej skupiny.
2. V zmysle kap. 2.2. ods. 3. písm. ii) sú neoprávnené výdavky súvisiace s propagáciou a marketingom napr. územia, produktov, služieb a subjektov (okrem propagácie zrealizovaných aktivít podporeného projektu). Z uvedeného vyplýva, že ak pôjde výlučne o propagáciu aktivít projektu, nie žiadateľa ako takého, je možné takýto výdavok považovať za oprávnený.
 |
| 4. | Je možné začleniť do rozpočtu aj nákup materiálov, napr. instantných polievok pre klientov, alebo stoličiek pre zamestnancov? |
| ***Odpoveď:***Všetky tovary a služby obstarané pre účely projektu musia byť previazané na účel predkladaného projektu, t. j. určené pre cieľovú skupinu, resp. nevyhnutné pre dosahovanie cieľov a účelu projektu. |
| 5. | Aké je oprávnené obdobie výzvy?  |
| ***Odpoveď:***Oprávneným obdobím vzniku výdavkovje obdobie: a) ak bola dotácia poskytnutá **do 31.07.2023**: i. **pre bežné výdavky** obdobie od vyhlásenia výzvy do 31.12.2023, pričom mzdové výdavky, platy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru, ktoré vznikli prijímateľovi v mesiaci december 2023, môžu byť uhradené najneskôr do 31.01.2024, ii. **pre kapitálové výdavky** obdobie od vyhlásenia výzvy do 31.12.2024, b) ak bola dotácia poskytnutá po **01.08.2023 (vrátane)**: i. **pre bežné výdavky** obdobie od vyhlásenia výzvy do 31.03.2024 s výnimkou miezd, platov a ostatných osobných vyrovnaní a odmien vyplácaných na základe dohôd o prácach vykonaných mimo pracovného pomeru, ktoré je možné použiť do 31.12.2023. Ak tieto výdavky vznikli prijímateľovi v mesiaci december 2023, tieto môžu byť uhradené najneskôr do 31.01.2024, ii. **pre kapitálové výdavky** obdobie od vyhlásenia výzvy do 31.12.2024.  |
| 6. | Aké je oprávnené územie výzvy?  |
|  ***Odpoveď:***Žiadateľ je povinný realizovať oprávnené aktivity podľa časti 3 Výzvy na oprávnenom území, ktorým je Bratislavský a Košický kraj.  |